În Iran el a stat vreme de un an si a aderat la partidul comunist Tudeh. În 1949 temându-se că Iranul îl va extrăda Irakului, Michael a emigrat în Israel. Despre aceasta a scris într-o povestire a sa „Prima zi in Israel a fost la Haifa”, în care a descris cum s-a îndrăgostit de Haifa, încă de la vederea orașului din avion. Dar la început Michael a locuit la Jaffa. Pentru început a trimis două articole în limba arabă la ziarul „Al Ittihad”, organul în arabă al Partidului Comunist din Israel, care apărea la Haifa. Scriitorul palestinian Emil Habibi, de la acest ziar, care l-a apreciat l-a invitat să se angajeze la „Al Ittihad” și să se mute în cele din urmă în acest oraș. A scris in vremea aceea o rubrică permanentă sub pseudonimul arab Samir Mared. În 1955 dezamăgit în urma dezvăluirii crimelor staliniste, inclusiv celor împotriva evreilor (ca de pilda dezvăluirile din raportul lui Nikita Hrușciov la Congresul al XX-lea a Partidului Comunist al Uniunii Sovietice, Sami Michael a părăsit partidul comunist israelian.